laion/Wikipedia-Exotic huggingface dataset:
Prix de Lausanne

Prix de Lausanne on rahvusvaheline balletikonkurss, mis toimub igal aastal Šveitsis Lausanne'is (üksikuil aastatel peeti väljaspool Šveitsi). Konkurss on mõeldud noortele tantsijatele, kes soovivad teha erialast karjääri klassikalises balletis. Esimest korda peeti konkurss 1973. aastal. Kõik konkursi laureaadid (tavaliselt on neid kümne ringis) saavad stipendiumi õppimiseks konkursi partnerkoolis (balletikoolis) või praktikakoha konkursi partnerballetikollektiivis (balletikollektiivis). Kõrgeima punktisumma saanud finalist saab kuldmedali ja esimese valiku konkursi partnerkoolide ja -balletikollektiivide nimekirjast. Ülejäänud laureaatidele antakse valikuõigus vastavalt saadud kohale, kahanevas järjekorras. Võitjatel on õigus stipendiumist keelduda, kuid see ei kuulu rahalisele hüvitamisele. Finalistid, kes auhinda ei võida, saavad 1000 Šveitsi frangi suuruse rahalise lohutussumma. José Martínez (1987) Sergei Polunin (2006) Eneko Amorós (2012) Tallinna rahvusvaheline balletikonkurss Koduleht
Ulvi kool

Ulvi kool oli õppeasutus Jõgeva maakonnas Mustvee vallas Ulvi külas. Ulvi kool tegutses esmalt 1796. aastani. Kool taasasutati 1830. aastal ning suleti 2003. aastal. "TÄHTPÄEVI 2020". MTÜ Avinurme Ajavakk. 30.12.2020. Vaadatud 2.03.2023.
Novoukrajinka

Novoukrajinka (ukraina keeles Новоукраїнка) on linn Ukrainas Kirovogradi oblastis, Novoukrajinka rajooni keskus. Linn asub Tšorni Tašlõki jõe ääres. Novoukrajinka on asutatud 1770. aastal, linnaõigused sai 1938. aastal. Розподіл наявного населення за типом місцевості, vaadatud 28.04.2022.
PySimpleGUI

PySimpleGUI on avatud lähtekoodiga Pythoni graafilise kasutajaliidese (ingl. graphical user interface ehk GUI) teek, mis võimaldab kasutajatel kiiresti ja lihtsalt luua GUI rakendusi. PySimpleGUI eesmärk on hõlbustada GUI-de loomist Pythonis, ilma et oleks vaja õppida keerukaid GUI-teeke nagu Qt, wxPython või tkinter. PySimpleGUI-s on lihtne luua erinevaid graafilisi elemente: nupud, tekstikastid, valikunupud, kastid ja palju muud. Koodi kirjutamine on lihtne ja intuitiivne ning võimaldab programmeerijatel luua kiiresti ja tõhusalt erinevaid GUI rakendusi. PySimpleGUI pakub ka erinevaid funktsioone ja võimalusi: mitmerealine tekst, graafikud, taustapildid, kaardiplotterid ja palju muud. PySimpleGUI toetab erinevaid operatsioonisüsteeme, sealhulgas Windows, macOS, Linux ja Raspberry Pi. See tähendab, et PySimpleGUI koodi saab kirjutada ükskõik millisele platvormile ja seda saab käivitada teistel platvormidel ilma, et oleks vaja koodi uuesti kirjutada. PySimpleGUIWeb on eksperimentaalne projekt, mis püüab pakkuda PySimpleGUI Pythoni graafilise kasutajaliidese raamistiku veebipõhist versiooni. Projekti eesmärk on võimaldada arendajatel luua veebipõhiseid graafilisi kasutajaliideseid, kasutades sarnast süntaksit nagu PySimpleGUI. PySimpleGUI saab installeerida kirjutades terminali: pip install pysimplegui or pip3 install pysimplegui Näide teegi võimalustest: import PySimpleGUI as sg sg.theme('DarkAmber') # Vali kasti värv # Kõik vajalik aknas toimuv layout = [ [sg.Text('Some text on Row 1')], [sg.Text('Enter something on Row 2'), sg.InputText()], [sg.Button('Ok'), sg.Button('Cancel')] ] # Loo aken window = sg.Window('Window Title', layout) # Tsükliga kontrollib sisendit ja nupuvajutust ning kui kasutaja on rakenduse kinni pannud while True: event, values = window.read() if event == sg.WIN_CLOSED or event == 'Cancel': # if user closes window or clicks cancel break print('You entered ', values[0]) window.close() Tõnisson, Eno; Palts, Tauno; Tõnisson, Kaarel; Meier, Heidi; Säde, Merilin; Luberg, Ago; Lorenz, Birgy; Kivisalu, Einar; Antoi, Meelis; Krusberg, Säde Mai. "PySimpleGUI ja esimene näide". {{ajakirjaviide}}: viitemall journal nõuab parameetrit |journal= (juhend) "Readme - PySimpleGUI". www.pysimplegui.org. Vaadatud 20. veebruaril 2023. "PySimpleGUI". www.pysimplegui.org. Vaadatud 6. märtsil 2023. PySimpleGUI, PySimpleGUIWeb: A port of PySimpleGUI that runs in a web browser. Utilizes Remi as the GUI framework, vaadatud 6. märtsil 2023 https://pysimplegui.readthedocs.io/en/latest/ https://github.com/PySimpleGUI/PySimpleGUI https://realpython.com/pysimplegui-python/ https://pysimplegui.readthedocs.io/en/latest/cookbook/ https://pysimplegui.readthedocs.io/en/latest/demo_table/README.html
Kaassõltuvus

Kaassõltuvus on psühholoogiline nähtus, kus inimene toetab oma käitumisega teise inimese, enamasti oma lähedase sõltuvusprobleeme. Enamasti esineb see oma suhtepartnerite puhul, kus sellise käitumise taga on kiindumus, kooselu käigus välja kujunenud peresisene rollijaotus või häbi probleemi avalikuks tuleku ees. Kaassõltuvuses võivad aga olla ka sõltlase teised sugulased või tuttavad, lapsed, vanemad, sõbrad või töökaaslased. Suhetes kaasnevad kaassõltuvusega tihti teised probleemid - ebavõrdsus, kontrolliv või ärakasutav käitumine, vaimse tervise probleemid või füüsiline vägivald. Kaassõltuvuse mõistet võib kasutada ka palju laiemas tähenduses, kus algne probleem ei pruugi olla sõltuvus, vaid võib olla ka krooniline haigus või puue - ükskõik mis, mis vajab lähedaste või üldse teiste inimeste tuge. Kaassõltuvaks võib kutsuda ka meedikute, hoolduspersonali või terve kogukonna käitumist. Kõige tavapärasem on siiski kasutada seda sõna alkohoolikute või narkosõltlaste lähedaste korral. Kätlin Konstabel, Puust ja punaseks: kaassõltuvus, Müürileht, 12. detsember 2022 Melody Beattie, Mis on kaassõltuvus ja kes on kaassõltlane?, 23. juuni 2022, Delfi Alkeemia
Ami Morita

Ami Morita on jaapani päritolu Eesti balletitantsija. Ami Morita on õppinud tantsimist Nagano balletikoolis ja Stuttgardis John Cranko tantsukoolis. Alates 2020. aastast töötab ta Eesti Rahvusballetis, kus sai esitantsijaks. Odette/Ottilie (Tšaikovski "Luikede järv") Alice (Schiavoni "Alice Imedemaal") Lesk mustas (Kase/Steineri/Mölderi "Louis XIV – kuningas Päike") Ami Morita. opera.ee
Marco Lukka

Marco Lukka (sündinud 4. detsembril 1996 Pärnus) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 10. juulil 2015 liitus Lukka Soome kõrgliiga klubiga Seinäjoki JK. 21. august 2020 Lukka taasliitus laenulepingu alusel selle hooaja lõpuni Floraga. Jaanuaris 2021 taasliitus ta Floraga sõlmides 2-aastase lepingu. A-koondise debüüdi tegi Lukka 5. septembril 2021 sõprusmängus Põhja-Iirimaa vastu. Uuendatud seisuga 18. detsember 2023 Eesti karikas Eesti Superkarikas, Üleminekumängud Meistriliiga üleminekumängud Superkarikas Kõik mängud UEFA Euroopa Liigas 4 mängu UEFA Meistrite Liigas, 2 mängu UEFA Euroopa Liigas, 6 mängu UEFA Konverentsiliigas UEFA Konverentsiliiga Uuendatud seisuga 18. detsember 2023 Tallinna FC Flora Premium liiga: 2017, 2019, 2020, 2022, 2023 Eesti karikas: 2020 Eesti jalgpallikoondislaste loend Marco Lukka: Vändra Vaprusest Soome liigasse Marco Lukka taasliitub laenulepingu alusel FC Floraga Marco Lukka karjäär jätkub Floras Eesti-Põhja-Iirimaa protokoll Marco Lukka Eesti Jalgpalli Liidu kodulehel Marco Lukka koondise statistika Eesti Jalgpalli Liidu kodulehel Transfermarkti profiil
Jevgeni Grib

Jevgeni Grib (sündinud 7. novembril 1988 Tallinnas) on Eesti balletitantsija. Jevgeni Grib on lõpetanud 2001. aastal Tallinna eraballetikooli Fouetté ja 2010. aastal Tallinna Balletikooli (erialaõppejõud Enn Suve). 2010. aastal liitus ta Eesti Rahvusballetiga. Vahepeal (2013–2014) tantsis ta Peterburis Boriss Eifmanni balletiteatris. Aastal 2014 osales Grib Moskvas Diana Vishneva Context Dance festivalil. 2014. aastal sai Grib Eesti Rahvusballeti nooremsolistiks ja 2018. aastal solistiks ning aastal 2020 tõusis esitantsijaks. 28. aprillil 2024, Vanemuise balleti 85. aastapäevale pühendatud öögala lõppedes tutvustas Vanemuise teatri balletijuht Mare Tommingas esmakordselt avalikkusele lavastajat ja koreograafi Jevgeni Gribi kui Vanemuise teatri tulevast balletijuhti. Grib alustab balletijuhina tööd Vanemuise teatri 155. hooaja sügisel. Direktor Aivar Mäe sõnul on Jevgeni Gribi tugevuseks tema ambitsioon ning pühendumine, kindel soov ja nägemus arendada Vanemuise balletitruppi ja selle kvaliteeti edasi kõrgustes, kuhu praegune balletijuht Mare Tommingas balletitrupi oma ametiaja 26 aasta vältel viinud on. 2012 – Eesti Teatriliidu Kristallkingakese auhind (rollide eest lavastustes "Bernarda Alba maja" (Tallinna Balletikool), "Vestlus luigega" (Tallinna Tantsuteater), "Aeg" (Rahvusooper Estonia), "Helde puu" (Nargen Festival)) 2018 – Eesti Teatriliidu balletiauhind (Alan lavastuses "Tramm nimega Iha" ja Hilarion lavastuses "Giselle" (mõlemad Eesti Rahvusballett)) 2019 – Eesti Teatriliidu balletiauhind (lühiballeti "Valgus aknas" koreograaf-lavastaja (Eesti Rahvusballett)) 2022 – Presidendi Kultuurirahastu noore kultuuritegelase preemia Jevgeni Grib. etbl.teatriliit.ee Jevgeni Grib. opera.ee "Presidendi noore kultuuritegelase preemia pälvis Jevgeni Grib" ERR kultuur, 19. august 2022 This Bitter Earth by Svetlana Danilova and Jevgeni Grib. jackdevant.com
William Newton

William Allen Newton IV, ka William Newton on Ameerika Ühendriikide ja Eesti balletitantsija. William Newton on õppinud New Albany balletikollektiivi balletikoolis ja Houstoni balletiakadeemias Claudio Muñozi ja Andrew Murphy juhendamisel. Ta on töötanud aastatel 2009–2017 Houstoni Balletis ja 2017–2020 Columbuses tegutsevas BalletMetis. 2020. aastast on Newton Eesti Rahvusballeti solist. Detsembris 2022 tantsis Newton Estonia laval Conradi rollis (Medora rollis Anna Roberta) José Martíneze lavastatud balleti "Korsaar" esietenduses. Albrecht (Adami "Giselle") Prints Siegfried (Tšaikovski "Luikede järv") Paris (Prokofjevi "Romeo ja Julia") Prints (Prokofjevi "Tuhkatriinu") Espada (Minkuse "Don Quijote") Prints (Stevensoni "Pähklipureja") Hortensio (Cranko "Tõrksa taltsutus") Louis XIV (Kase/Steineri/Mölderi "Louis XIV – kuningas Päike") Conrad (Adami/Martíneze "Korsaar") 2024 Eesti Teatriliidu balletiauhind (Vronski lavastuses "Anna Karenina", Stanley lavastuses "Tramm nimega Iha", Mees lühiballetis "Open Door" ja adagio lühiballetis "Suite en blanc" lavastuses "Must/Valge", Dietz von Egloff lavastuses "Õhtused majad" ning Pähklipureja-prints lavastuses "Pähklipureja" (kõik Eesti Rahvusballett)) William Newton. opera.ee Estonian National Ballet - José Martinez's Le Corsaire. YouTube, 28. jaanuar 2023 (intervjuu alguse ajakood 0:58)
Rocco Robert Shein

Rocco Robert Shein (sündinud 14. juuliil 2003 Tallinnas) on Eesti jalgpallur (kaitsja). Ta mängib Hollandi Keuken Kampioen Divisie klubis FC Dordrecht. 31. jaanuaril 2022 liitus Shein laenulepingu alusel Hollandi klubiga Utrecht. Pärast neljakuulist laenul oldud aega liitus ta klubiga 3-aasta pikkuse lepinguga. Hollandi kõrgliigaklubist Utrechtist esiliigasse (Keuken Kampioen Divisie) FC Dordrechti 2023. aastal siirdunud Shein sai uues klubis automaatselt erilise staatuse - nimelt oli ta esimene mängija üle 30 aasta, kelle eest maksis peamiselt oma noorte arendamisele keskendunud Dordrecht üleminekutasu. A-koondise debüüdi tegi Shein 13. juunil 2022 sõprusmängus Albaania vastu. Oma neljateistkümnendas koondisemängus, mis toimus Aserbaidžaani koondise vastu 11. oktoobril 2024, lõi Shein esimese värava koondise eest, ühtlasti tunnistati ta Eesti koondise mängu parimaks mängijaks. Uuendatud seisuga 12. oktoober 2024 Eesti karikas Eesti Superkarikas Uuendatud seisuga 24. november 2023 Tallinna FC Flora Premium liiga: 2020 Eesti Superkarikas: 2021 Rocco Robert Sheini isa on Eestis Korvpalli Meistriliiga tasemel korvpalli mänginud Mark Shein. Eesti jalgpallikoondislaste loend Hollandis laenul olnud Shein teenis Utrechtilt kolme aasta pikkuse lepingu Shein: eks igale treenerile sobivad erinevad mängijad. soccernet.ee, 9.10.2024. Albaania-Eesti, 13.06.2022 Eesti parim Aserbaidžaani vastu: palliga lustinud Rocco Robert Shein. soccernet.ee, 12. oktoober 2024. Raul Ojassaar. Rocco Robert Shein: enesekindluse olen pärinud isalt! Õhtuleht, 30. juuli 2022. Rocco Robert Shein Eesti Jalgpalli Liidu kodulehel Rocco Robert Shein koondise statistika Eesti Jalgpalli Liidu kodulehel Transfermarkti profiil Häberli külmkapist Henni usaldusaluseks. Shein: eks igale treenerile sobivad erinevad mängijad. soccernet.ee, 9. oktoober 2024.
Petrovo-Krasnosillja

Petrovo-Krasnosillja (ukraina Петрово-Красносілля) on linn Ukrainas Luhanski oblastis. Asub Luhanskist 45 km edelas. 2014. aastast oli linn Luhanski Rahvavabariigi kontrolli all, mille Venemaa 2022. aastal annekteeris. Venemaa kasutab endist venepärast nime Petrovskoje (Петровское). Linn on kasvanud välja 1790. aastal esmamainitud asulast, mille juurde 1896. aastal rajati keemiatehas. Asula sai aleviks 1938. aastal ning linna õigused 1963. aastal. Kuni 1959-2016 kandis asula nime Petrovske (ukraina Петровське, vene Петровское). Linnas elas 2011. aastal 13 500 inimest. Linnavalitsuse haldusalas asub lisaks linnale veel 4 asulat. https://archive.wikiwix.com/cache/index2.php?url=http%3A%2F%2Fdatabase.ukrcensus.gov.ua%2FPXWEB2007%2Fukr%2Fpubl_new1%2F2013%2Fsb_nnas_2012.pdf%2Findex.html#federation=archive.wikiwix.com&tab=url
Molodohvardijsk

Molodohvardijsk (ukraina keeles Молодогвардійськ) on linn Ukrainas Luhanski oblastis. 2014. aastast on linn Luhanski Rahvavabariigi kontrolli all, mille Venemaa 2022. aastal annekteeris. Molodohvardijsk asutati 1955. aastal, linnaõigused sai 1961. aastal. 2013. aastal oli linnas 23 332 elanikku. http://www.ukrstat.gov.ua/druk/publicat/kat_u/2017/zb/06/zb_chnn_0117pdf.zip "Arhiivikoopia" (PDF). Originaali (PDF) arhiivikoopia seisuga 4. märts 2023. Vaadatud 4. märtsil 2023.{{netiviide}}: CS1 hooldus: arhiivikoopia kasutusel pealkirjana (link)
Karl Andre Vallner

Karl Andre Vallner (sündinud 28. veebruaril 1998 Tallinnas) on Eesti jalgpallur (väravavaht). Ta mängib Eesti Premium liiga klubis Tallinna FCI Levadia 2021. aasta jaanuaris liitus Vallner Tallinna FCI Levadiaga. A-koondise debüüdi tegi Vallner 8. jaanuaril 2023 sõprusmängus Islandi vastu. Samas mängus tegid oma debüüdi veel Erko Jonne Tõugjas, Alex Matthias Tamm, Joan Jakovlev, Nikita Vassiljev ja Marko Lipp. Uuendatud seisuga 6. märts 2023 Eesti karikas Eesti Superkarikas Kõik mängud UEFA Euroopa Konverentsiliigas 1 mäng UEFA Meistrite Liigas ja 2 mängu UEFA Euroopa Konverentsiliigas Uuendatud seisuga 24. november 2023 Tallinna FCI Levadia Premium liiga: 2021 Eesti karikas: 2021 Eesti Superkarikas: 2022 Eesti jalgpallikoondislaste loend FCI Levadiaga liitus 22-aastane väravavaht Karl Andre Vallner Island-Eesti, 8. jaanuar 2023 Karl Andre Vallner Eesti Jalgpalli Liidu kodulehel Karl Andre Vallner koondise statistika Eesti Jalgpalli Liidu kodulehel Transfermarkti profiil
Erko Jonne Tõugjas

Erko Jonne Tõugjas (sündinud 5. juulil 2003 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. A-koondise debüüdi tegi Tõugjas 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Marko Lipp. Uuendatud seisuga 18. detsember 2023 Eesti karikas Eesti Superkarikas Kõik mängud UEFA Euroopa Konverentsiliiga Kõik mängud Superkarikas Kõik mängud Premium liiga üleminekumängud Uuendatud seisuga 18. detsember 2023 FC Nõmme United Esiliiga B: 2019 FC Nõmme United U17 U17 Eliitliiga Esiliiga: 2019 Tallinna FC Flora Premium liiga: 2023 Eesti jalgpallikoondislaste loend Island-Eesti, 8. jaanuar 2023 Erko Jonne Tõugjas Eesti Jalgpalli Liidu kodulehel Erko Jonne Tõugjas koondise statistika Eesti Jalgpalli Liidu kodulehel Transfermarkti profiil
Marius Petipa

Marius Petipa (vene keeles Мариус Иванович Петипа Marius Ivanovitš Petipa; 11. märts 1818 Marseille – 14. juuli (vkj 1. juuli) 1910 Gurzuf, Tauria kubermang) oli prantsuse ja Keiserliku Venemaa balletitantsija, koreograaf ja ballettmeister. Prantsusmaal balletitantsijana ja ballettmeistrina tegutsenud Petipa kutsuti 1847. aastal Peterburi Suure Teatri ballettmeistriks ja balletitantsijaks. Petipa jäigi Venemaale, sidudes oma elu vene balletiga rohkem kui pooleks sajandiks. Ta lavastas mitmes teatris, sealhulgas Maria Teatris ja Moskva Suures Teatris. 1894. aastal sai Petipa Vene Keisririigi alamaks. Nii Marius Petipa isa Jean-Antoine Petipa kui ka vend Lucien Petipa olid balletitantsijad ja ballettmeistrid.
Lõigumärk

Lõigumärk (sks Absatzzeichen, inglise keeles pilcrow) on käsitsi kirjutatud märk või tüpograafiline sümbol uue lõigu alguse märkimiseks. Kreeka kirja lõigumärgi asemel, mis kujutas endast horisontaaljoont lõigu algusest vasakul, hakati kasutama tähte k, lühendit ladinakeelsest sõnast kaput 'pea', st uue mõtte algus ehk pea. Umbes 300 aasta paiku eKr tuli lõigu vm tekstiosa kohta kasutusele ladinakeelne sõna capitulum 'peake' ja lõigu algust hakkas tähistama täht C. 1100. aastatel oli C-täht täielikult asendanud K-tähe kasutuse. Kirjutajad jätsid enamasti lõigu algusse ruumi, kuhu sai värviga või erivärvilise tindiga kirjutada lõigumärgi; sellest, kui see koht jäi tühjaks, kujunes tänapäeval tuntud taandrida. Rubrikaatorid lisasid tähele sageli kaks vertikaaljoont ja täitsid tähe ümara osa tindiga (⸿), võib-olla parema nähtavuse huvides, nii et see hakkas sarnanema tänapäeval tuntud lõigumärgile (¶). Pilcrow & Capitulum. - typography.com (blog) The Origin of the Pilcrow, aka the Strange Paragraph Symbol. - Smithsonian.com (blog), July 10, 2013 Pilcrow & Capitulum. - typography.com (blog)
Johannes Dale-Skjevdal

Johannes Dale-Skjevdal (sündinud 23. mail 1997 Lørenskogis) on Norra laskesuusataja. Alates debüüdist maailma karikasarjas 2018. aastal on ta neil võistlustel saavutanud mitmeid poodiumikohti ning võitnud 2020. aasta detsembris esimest individuaalsõidu võitu, kui sai Hochfilzenis võidu 10 km sprindis. 2020. ja 2021. aasta maailmameistrivõistlustelt võitis ta kokku kolm medalit, kaks hõbedat ja ühe pronksi.
Vladimir Poobus

Vladimir Poobus (ka Vladimir Pobus; 1910 Tallinn – 1976 Tallinn) oli Eesti arst. 1932. aastal lõpetas ta Leningradis Kirovi-nimelise Sõjalis-Meditsiinilise Akadeemia. Seejärel töötas arstina Punaarmees ja arst-röntgenoloogina Leningradis. Tegutses arstina ka Leningradi blokaadi ajal. Oli NLKP liige. Pärast sõda tuli tagasi Eestisse, 1945. aastast oli ta Toompea Raviasutuste Valitsuse Polikliiniku peaarst, hiljem Toompea Raviasutuste Valitsuse juhataja (ülem). 1948. aastast oli ka Tallinna Linna Töörahva Saadikute Nõukogu liige. 1954 mais nimetati ta Eesti NSV tervishoiu ministri asetäitjaks. 1960. aastate teises pooles ja 1970. aastate esimeses pooles oli ta Tallinna Vabariikliku IV Haigla peaarst. Ta on maetud Tallinna Metsakalmistule. 1945, 1947, 1960, 1970 Eesti NSV Ülemnõukogu Presiidiumi aukiri 1967 Eesti NSV teeneline arst Tallinna Linna TSN 1948. a valimiste saadikukandidaat Vladimir Pobus. Tallinna Linnamuuseum. Muis.ee Eesti NSV Ministrite Nõukogu määrus sm. Vladimir Ivani p. Poobus´i nimetamise kohta Eesti NSV tervishoiu ministri asetäitjaks ja Eesti NSV Tervishoiu Ministeeriumi kolleegiumi liikmeks. Eesti NSV Teataja, 1954, 6, 77 Eesti NSV Ülemnõukogu Presiidiumi seadlus meditsiinitöötajatele Eesti NSV teenelise arsti aunimetuse andmise kohta. Eesti NSV Ülemnõukogu ja Valitsuse Teataja, 1967, 27, 217 Kalmistute register Haudi Jaan Märtin. Meenutusi ja mälestuskilde. Eesti Tervisekaitse Selts. Tallinn, 2008. Lk. 54–63.
Võ Văn Thưởng

Võ Văn Thưởng (sündinud 13. detsembril 1970) on Vietnami poliitik, riigi president aastatel 2023–2024.
Mait Käbin

Mait Käbin (sündinud 6. novembril 1966 Tallinnas) on korvpallur ja treener. Spordist huvitus isa eeskujul. Korvpalli hakkas harrastama Pärnu LNSK-s Lembit Rebase treeningurühmas. Mänginud Eesti noorte- ja juunioride koondises. 1984 NL-i noortemv-tel pronks. Tulnud 1988 Standardi ja 1999 BC Tallinna meeskonnas Eesti meistriks, 1994, 1997 ja 1998 saanud Eesti mv-tel hõbeda ning 1995 ja 1996 pronksi, 1997 ja 1999 olnud karikavõitjaid. A-st 2009 korvpallitreeneri IV kutsetase. Olnud 1997–2000 Tiit Soku Korvpallikooli tegevdirektor ja treener, 1994–99 Tallinna Rahumäe Põhikooli kehalise kasvatuse õpetaja ning a-st 2000 korvpalliklubi Pärnu juhatuse esimees ja treener, 2005–2011 Surju põhikooli direktor ja kehalise kasvatuse õpetaja. Mait Käbin on korvpalliklubi Pärnu asutaja, juhatuse liige ja treener alates aastast 2000. Eesti Korvpalliliit on valinud Maidu vabariigi parimaks noortetreeneriks hooajal 2006/2007, 2009/2010 ja 2013/2014. Mait Käbin on lõpetanud 1985 TSIK-i ja 1992 Tallinna Pedagoogikaülikooli KKT (kehalise kasvatuse õpetaja eriala). Ta on Aivo Käbini poeg. Vend Rait Käbin on korvpallur ja korvpallitreener. Mait Käbin on 185 cm pikk. Biograafia ESBL-is
Thornycrofti 72-jalane torpeedokaater

Thornycrofti 72-jalane torpeedokaater oli Teise maailmasõja algul Inglismaal Thornycrofti laevatehases Eesti (ja Läti) tellimusel valmistatud ja Iiri Mere- ja Rannavalveteenistuses kasutatud torpeedokaatrite klass (seeria). Algselt olid need torpeedokaatrid (toonases keelekujus torpeedopaadid) mõeldud Eestile ja Lätile. Sõjavägede ülemjuhataja poolt 14. detsembril 1937. a riigivanemale esitatud "Riigikaitse moderniseerimise plaanis" nähti muuhulgas mereväele ette vähemalt kolme kiir-mootortorpeedopaadi soetamise vajadust. Ehituseks aitas raha koguda Allveelaevastiku Sihtkapital. Kampaanias kustuti aluseid ka "allveelaevade hävitajateks". Müüdi vastavat postkaarti. Toonaste ajalehtede teatel telliti esimene "allveelaevade hävitaja" jaanuaris 1939. 25. mail 1939. a toimunud riigikaitse nõukogu istungil teatas kindralleitnant Paul Lill, et ette on nähtud tellida kolm torpeedopaati. Esimene neist oli juba tellitud Allveelaevastiku Sihtkapitali arvelt, kuna teiste tellimiseks tehtavat eeltööd. Kaatrite ehitus algas Southamptonis 1939. a. kevadel. Seoses maailmasõja algusega septembrist 1939. a ja tulenenud mereteede sulgumisega polnud võimalik kaatreid enam Inglismaalt aga Baltikumi kohale toimetada. Nii arvati kõik 1940-1943 valminud kaatrid hoopis Iiri Mere- ja Rannavalveteenistuse koosseisu nimedega M.1.-M.6. Esimene kaater M.1. võeti teenistusse jaanuaris 1940, teine M.2. sama aasta juunis. Hilisematel kaatritel M.3-M.6 tehti mõningaid ehituslikke muudatusi ja need said suuremad. M.2. osales sõja käigus Dunkerque evakuatsioonis, sooritades kaks ülevedu. Seejuures oli kaatril inglise-iiri segameeskond. Juba 1948. a arvati kõik kuus torpeedokaatrit teenistusest välja. Tänapäeval on Iirimaal valmistatud ja eksponeeritud kaatriklassi mudeleid: M.1. ujuv raadio teel juhitav mudel mõõtkavas 1:16. Mudeli meisterdas George Cullen ja selle valmistamine võttis kaks aastat. Mudel asub Iirimaal Haulbowlines allohvitseride messis. M.1. mudel Dublinis Dun Laoghaires Iiri Rahvuslikus Meremuuseumis. Ilmselt hilisema versiooni mudel Iirimaal Dublinis Iiri Rahvusmuuseumis endises Collinsi sõjaväelinnakus. Allveelaevastiku Sihtkapital Sulev (torpeedopaat) Torm (laev) Warshipsresearch Navypedia.org Warspot.ru Warspot.ru - Iiri torpeedokaatrid merel Coastmonkey.ie